Daar word nogal aansprake gemaak oor die belangrikheid van byvoorbeeld die argeologie en kennis van die kultuur van die Bybellande om die Bybel te kan verklaar.
As dit regtig waar is, kan ‘n lidmaat die Bybel nie verklaar nie en ook nie verstaan nie. Dan is ons terug by die Roomse Kerk, waar die kerk tussen die Bybel en die lidmaat instaan. Die lidmaat moet dan by die teoloog hoor wat die Here sê.
Dit was egter deur die eeue heen die geloof dat die Bybel sy eie Uitlegger is. Skrif-met-Skrif-vergelyking noem ons dit. Deur te luister na ander tekste (na die stem van die Here Jesus Christus, ons hoogste Leraar), verklaar ons Leraar Self sy eie Woord vir ons.
Hy het ook belowe dat Hy dit sal doen. Wie maak asof die wetenskap noodsaaklik is, plaas n vraagteken agter die betroubaarheid van hierdie belofte.